Publication: Magyar Közlöny
Issue: MK-2011-48 (Year: 2011, Number: 48)
Era: contemporary
Section: 1999. évi XLII. törvény (a továbbiakban: Nvt.) preambuluma helyébe a következõ rendelkezés lép:
Paragraph Index: 12

1999. évi XLII. törvény (a továbbiakban: Nvt.) preambuluma helyébe a következõ rendelkezés lép: „Az Országgyûlés – tekintettel a magyar lakosság kedvezõtlen népegészségügyi mutatóira, – annak érdekében, hogy a dohánytermékek forgalmazásának részleges korlátozásával csökkentse ezen termékek kiskorúak számára történõ hozzáférhetõségét, – kinyilvánítva abbéli szándékát, hogy a dohánytermékek elsõsorban nyilvános helyeken történõ fogyasztásának szabályozásával védelmet kell nyújtani a nemdohányzók, valamint az életkoruk vagy egészségi állapotuk miatt egyébként fokozott védelmet igénylõ személyek részére a passzív dohányzás káros hatásaival szemben, * A törvényt az Országgyûlés a 2011. május 2-i ülésnapján fogadta el. ** A törvényt az Országgyûlés a 2011. április 26-i ülésnapján fogadta el. – felismerve továbbá, hogy a nemdohányzók védelmére vonatkozó szabályozást az egészségtudatos szemléletmód elterjedésével párhuzamosan, rendszeres idõközönként felül kell vizsgálni annak érdekében, hogy az állam a magánszféra mind újabb területein is védelmet biztosítson a passzív dohányzás káros hatásaival szemben, – a magánélethez fûzõdõ jogok tiszteletben tartása mellett nyomatékosan hangsúlyozva, hogy kerülni kell a dohányzást különösen kiskorúak, várandós nõk, betegek vagy mozgásukban bármilyen okból korlátozott személyek jelenlétében a magánélet színterein is, különösen a zárt légterû helyiségekben vagy gépkocsik zárt utasterében, mivel a dohányfüst minden esetben mérgezõ, annak nincs biztonságos egészségügyi határértéke, – elõsegítve ezzel az egészséghez, valamint az egészséges környezethez fûzõdõ alkotmányos jogok megvalósulását és védelmét, – figyelemmel – az ellentétes érdekek megfelelõ egyeztetésével – a dohánytermékek fogyasztási kultúrája fejlesztésének szükségességre, a méltányolható fogyasztási szokásokat elismerve a következõ törvényt alkotja:”

Source: https://magyarkozlony.hu/hivatalos-lapok/f5c94869b7e914355bbfd29a2095573c943449e6/dokumentumok/90aa7b11ce3226582da904ea545c7acbf7e3c3cf/letoltes